Sesetengah rakaman CCTV dan aerial dicipta semula berdasarkan kajian
dan keterangan langsung.
DISEMBER 2009 8 TAHUN 3 BULAN SEJAK 9/11
PANGKALAN TENTERA KHOST
Para pegawai CIA di Khost sangat teruja dengan kemungkinan
mendapat sumber yang mungkin membawa kami kepada bin Laden.
Jadi, dia tak diperiksa. Dia dibenarkan masuk.
Ada seluruh pasukan CIA, kontraktor, pasukan khas, juruanalisis,
pegawai kes.
Mereka semua keluar untuk sambut kedatangannya.
Situasi ini mungkin sangat penting.
Tekanan di sana besar.
Dia keluar daripada sebelah kereta
dan pengawal keselamatan kami berkata,
"Keluarkan tangan daripada jubah."
Mereka sangat risau sebab dia menolak.
Mereka tak faham bahawa aset itu sendiri ialah bom.
Saya duduk di tingkat bilik keluarga saya dan saya dapat panggilan.
Dia kata, "Tracy, ada letupan besar."
Saya tanya, "Apa maksud awak?" Saya rasa mereka tak pasang TV pun.
Saya tak faham apa yang berlaku.
Sekarang ke Afghanistan.
Ada fakta baharu dan mengejutkan tentang serangan bunuh diri
yang membunuh tujuh pegawai CIA.
Penyerang itu dijemput memasuki pangkalan itu
dan dia tak diperiksa.
Ini untuk kamu.
Ini bukan jam. Ini peledak.
Kamu akan dihantar ke neraka.
Dia tak pernah dilihat oleh Amerika,
tapi mereka biarkan dia masuk ke pangkalan CIA yang selamat ini.
Kemudian, dia meletupkan alat ini.
Bendera di ibu pejabat CIA berkibar separuh hari ini
untuk tujuh orangnya.
Pengarah Leon Panetta berkata mereka mati jauh dari rumah dan dekat dengan musuh.
Terlalu dekat, rupa-rupanya.
Rakan sekerja saya, Jennifer Matthews ialah ketua pangkalan CIA
di Khost, Afghanistan.
Kami seperti kader.
Saya bekerjasama dengan Jennifer dalam hal al-Qaida sebelum kami tahu
ia al-Qaida.
Gina hubungi saya dan kata Jennifer telah dibunuh.
Sukar untuk terima.
Saya masih ingat pergi ke gereja dan mendengar doa biasa
untuk yang berkhidmat dalam tentera. Bagaimana dengan kami?
Bagaimana dengan Jennifer?
Susah nak dengar orang-orang dari zaman kanak-kanaknya,
anak-anaknya, bercakap tentang dia,
sebab sudah tentu mereka tak tahu kerja dia.
Saya masih ingat pergi ke majlis pengebumian setiap pegawai CIA.
Saya perasan, ketika kami memandu dalam cuaca sejuk,
saya nampak sebuah keluarga berdiri di anjung depan mereka
dengan sebuah tanda yang berkata, "Terima kasih kerana melindungi kami."
Saya masih ingat
bercakap dengan ahli keluarga mereka.
Para ibu bapa di sana kata,
"Jangan putus asa dalam misi
yang mengorbankan nyawa orang tersayang kami. Jangan putus asa."
Misi itu, jelas sekali, meneruskan pencarian bin Laden.
Saya katakan kepada rakyat Amerika, InsyaAllah, kami akan terus bunuh kamu.
Jika al-Qaida fikir serangan di Khost akan melemahkan kami,
mereka silap.
Ia ada kesan sebaliknya.
Ia menguatkan azam kami.
Khost membuatkan kami berdendam.
Sangat berdendam.
DISEMBER 2009
JANUARI 2010 8 TAHUN 4 BULAN SEJAK 9/11
Ulang tahun sepuluh tahun 9-11 semakin hampir
dan ada peningkatan permintaan dan keinginan untuk mencari bin Laden.
Osama bin Laden masih dikehendaki, masih menghantui rakyat Amerika.
Masih ada ganjaran 25 juta dolar untuk kepalanya.
Kononnya kita ada pengintip dan pasukan penyerang mencari dia.
Kenapa dia masih ada di luar sana?
Banyak kali kami dikecewakan oleh petunjuk-petunjuk yang teruk,
menyangka kami sudah ada jawapannya. "Dia di sini, dia di situ."
Tentera membuat persiapan lebih daripada sekali cuba menangkapnya,
tapi ia tak pernah menjadi.
Rumah selamat. Teruskan.
Ia…
sangat mengecewakan.
Ia juga menimbulkan persoalan tentang kebijakan agensi risikan kita.
CIA ketika itu diserang politik daripada kedua-dua parti.
Bukankah ia satu kegagalan?
Awak belum tangkap dia, awak tak tahu lokasi dia.
Itu…
Saya rasa
menangkap atau membunuh bin Laden sangat penting
bagi keselamatan negara kita.
Ada tekanan yang besar terhadap CIA dan komuniti perisikan
untuk berusaha lebih lagi.
Buru bin Laden dan al-Qaida habis-habis.
CIA - ANTI KEGANASAN - PENGKAJI SASARAN
Pada hari 9-11, saya bekerja di Pentagon.
Dalam pasukan saya, saya seorang saja yang terselamat.
Saya terbakar teruk,
tapi saya berjaya bangkit semula dan terus berjuang setiap hari.
Apa perasaan awak?
Saya rasa hebat.
Syukurlah.
Pada tahun 2009, seorang kawan hubungi saya dan kata,
"Kevin, kami perlu bantuan awak menjadi ahli pasukan pemburu bin Laden."
"Satu-satunya misinya mencari bin Laden."
Saya beritahu pasukan saya,
"Setiap minggu, saya mahu kamu datang ke pejabat saya dan lapor."
"Apa yang kamu siasat, apa yang kamu jumpa,
apa petunjuk yang ada, apa bukti yang ada?"
Ke mana dia mungkin pergi jika dia lari dari Afghanistan? Ke mana dia pergi?
Dia masih hidup? Semua soalan ini ada sepanjang masa.
Jadi, apabila dia muncul di televisyen,
ia akan dianalisis sehabis baik.
Kami mula fokus pada setiap aspek kenyataan media bin Laden.
Kami akan dengar pita bin Laden untuk lihat sama ada atau tidak
kita boleh dengar bunyi sesuatu yang mungkin menunjukkan lokasi dia.
Bunyi burung atau bunyi industri.
Adakah dia hantar mesej tersembunyi?
Apa yang ada di latar belakang yang mungkin mendedahkan lokasi dia?
Kami juga cuba jejak bagaimana videonya dihantar ke berita.
Pasti ada cara untuk dia terima dan kirim mesej dari lokasinya.
Mereka tak percaya akan sebarang alat elektronik
atau telefon,
jadi mereka mungkin guna tangan, guna penghantar.
Jika kami boleh cari dan jejak penghantar,
ia berpotensi membawa kami ke lokasi bin Laden.
CIA ikut setiap petunjuk.
Petunjuk tentang penghantar ini bermula pada tahun 2002.
AFRIKA UTARA LOKASI RAHSIA
Kami tahu ada individu yang merupakan penghantar bin Laden yang dipercayai.
Usaha yang besar dibuat untuk kenal pasti nama itu.
Para tahanan beri kami nama palsu.
Ada yang kata tiada penghantar,
yang lain pula kata ada penghantar, tapi dia dah bersara.
Sangat sukar untuk membongkar penipuan tentang penghantar ini.
Kemudian, pada akhir 2002,
ada seorang pegawai al-Qaida
dalam tahanan kerajaan Afrika Utara
yang telah ditangkap
dan disoal siasat tentang pengetahuan dia, siapa yang dia kenal.
Dalam soal siasat itu,
dia sebut nama seorang individu yang katanya bekerja dengan bin Laden
sebelum 9-11
dan bekerja dengan Khalid Shaikh Mohammed selepas 9-11,
yang merupakan penghantar antara mereka berdua.
Dia kata nama penghantar itu…
Abu Ahmed.
Maklumat itu, sudah tentu, sangat menarik minat kami.
TAPAK SULIT CIA LOKASI RAHSIA
Kami tanya KSM,
yang masih ditahan di penjara rahsia CIA,
"Apa yang awak tahu tentang Abu Ahmed?"
KSM telah melalui teknik soal siasat yang dipertingkatkan.
Dia beritahu kami apa saja kami nak tahu.
Dia beritahu kami, "Ya, saya dengar tentang Abu Ahmed,
tapi dia tak bersama al-Qaida lagi."
Dia kembali ke selnya, yang kami pasang pepijat,
dan dia beritahu semua pegawai al-Qaida yang lain
yang bersamanya,
"Jangan sesiapa cakap tentang penghantar itu."
KSM cuba sedaya upaya untuk melindungi penghantar itu
kerana dia tahu
Abu Ahmed boleh bawa kami kepada bin Laden.
Jadi, kami fokus mencari Abu Ahmed.
Bin Laden dan KSM pilih orang yang sangat bagus.
Dia mengamalkan keselamatan operasi yang baik
yang menyukarkan pencarian dia.
Akhirnya, kami tahu dia orang Kuwait.
Kami mengejar setiap petunjuk dan kami tak tahu rupa dia.
Dia satu teka-teki.
Sukar dan panjang masa yang diambil untuk cuba tentukan corak hidupnya,
pergerakannya, ke mana dia pergi,
jenis komunikasi yang dia gunakan, bagaimana dia gunakan komunikasi itu.
Kami risau tentang kesilapan
yang secara tak sengaja akan mendedahkan kepadanya
bahawa kami mencari dia.
Semua itu berlaku dari 2002 hingga 2010.
Lapan tahun untuk mencari dia di planet ini.
Pada musim panas 2010, kami capai satu kejayaan.
Kami jejaki telefonnya ke sebuah bandar di Pakistan bernama Peshawar…
dan kami dapat dengar panggilan telefonnya.
Dia bercakap dengan seseorang yang kenal dia dari dulu.
Kawannya tanya dia, "Apa awak buat sekarang?"
"Saya tak dengar khabar awak. Dah lama tak nampak awak."
"Apa yang awak buat?"
Dia asyik kata,
"Saya sibuk. Bekerja."
Kawan dia tak putus asa.
Dia kata, "Tapi apa awak buat? Apa kerja awak sebenarnya?"
Senyap seketika.
Kemudian dia kata,
"Saya bekerja macam dulu."
Serta-merta kawannya berkata, "Semoga Allah melindungimu."
Jelas apa yang dia buat sebelum ini adalah untuk bekerja untuk bin Laden.
Kami perlu ada pegawai perisikan di darat.
PEGAWAI PERISIKAN DARAT
Orang anggap kerja risikan sebagai juruanalisis membaca laporan.
Maksud saya, orang di jalanan.
Sebagai komander pasukan petugas,
saya berpangkalan di Kabul, kemudian ditempatkan di seluruh wilayah.
Kami perlukan risikan yang mengesahkan semua maklumat itu.
Apa yang kita tahu?
Apa yang kita tahu kita tak tahu? Apa yang kita nampak?
Kami nampak penghantar itu masuk ke dalam kereta SUV putih.
Ada banyak kereta SUV putih di Pakistan.
Pegawai CIA kami mengekorinya dari Peshawar
ke pekan bernama Abbottabad.
Akhirnya, kenderaan itu masuk ke dalam sebuah rumah besar.
Ada beberapa petunjuk yang mencadangkan ada sesuatu berlaku di rumah ini.
Ia sangat berbeza daripada apa yang kami pernah lihat.
Kami nampak kawasan yang lebih besar daripada mana-mana kawasan
di tempat itu.
Kami dapat tahu bahawa penghantar itu, Abu Ahmed,
telah membeli rumah itu pada tahun 2005,
di sebuah kawasan mewah Abbottabad, tanpa pendapatan yang jelas.
Ada dinding setinggi 12 hingga 18 kaki,
atasnya dengan dawai berduri, dan ada balkoni
dengan dinding privasi.
Abbottabad dikenali sebagai kawasan pelancongan
kerana pergunungannya,
jadi kenapa letak dinding setinggi lapan kaki di tingkat tiga?
Keselamatan di tingkat atas itu pelik.
Kami mula cantumkan teka-teka ini.
Ada seseorang yang langsung tak mahu dilihat.
Hal ini sangat mencurigakan,
membuatkan seluruh pasukan bimbang.
Agak jelas
seseorang yang bernilai tinggi tinggal di sana.
11 JANUARI 2010
21 SEPTEMBER 2010 9 TAHUN SEJAK 9/11
Saya terus pergi kepada Presiden Amerika Syarikat
dan beritahu dia apa yang kami jumpa.
Mula-mula kami maklumkan
Pegawai Kanan Jabatan Pertahanan Mike Vickers
dan Ketua Anti Keganasan di Rumah Putih, John Brennan.
Michael Morell telefon saya untuk beritahu saya
ia maklumat yang sangat sensitif yang akan diserahkan kepada Obama.
Daripada mesyuarat pertama ini dengan presiden,
Leon Panetta masuk dan berkata,
"Kami dapat geolokasi penghantar bin Laden,
kemudian ikut dia balik. Inilah kawasannya."
Saya kata, "Tuan Presiden, kami ada syak wasangka yang tinggi
bahawa bin Laden mungkin ada di sana."
Presiden Obama sangat optimistik yang hal ini mungkin sesuatu
yang kami tak pernah lihat sebelum ini sebagai petunjuk sebenar.
Pada akhir taklimat, presiden beri kami dua arahan
dan Barack Obama bukan jenis yang memberi arahan.
Pertama, "Leon, Michael,
siasat apa yang berlaku di kawasan itu."
Kedua, "Jangan beritahu sesiapa."
"Ini saja orang yang boleh dipercayai."
"Tiada orang lain dalam kerajaan kita boleh tahu."
Kami mulakan pengawasan berterusan,
melihat semua yang berlaku di kawasan itu.
Sukar untuk dapatkan risikan.
Tiada telefon dan Internet.
Telefon bimbit yang Abu Ahmed gunakan,
dia tak letak bateri sehingga dia jauh dari Abbottabad.
Dia amalkan keselamatan operasi yang luar biasa.
Pengarah Panetta sarankan cara-cara untuk mengumpul risikan.
Tak bolehkah kita letak kamera di pokok?
Yang lain fikir, "Bolehkah kita kutip sampah mereka untuk petunjuk?"
Namun, mereka tak benarkan sampah mereka dibawa keluar.
Mereka bakar sampah mereka.
Kami bekerjasama dengan seorang doktor untuk masuk kawasan itu,
beri mereka suntikan polio
dan ambil sampel darah.
Harapan kami adalah untuk menggunakannya
untuk mengesahkan yang itu keluarga bin Laden.
Penghantar itu enggan benarkan mereka masuk.
Lama-kelamaan, kami mula melihat wanita dan kanak-kanak
keluar masuk kawasan itu,
jadi kami mula menjejaki dan memantau mereka.
Kami dapati ada dua keluarga
tinggal di kawasan itu, Abu Ahmed dan adiknya.
Namun, apabila kami lihat betul-betul fotografi satelit itu…
kami dapat tahu ada keluarga ketiga di dalam rumah itu.
Mereka tak pernah keluar dari kawasan itu.
Anak-anak itu tak bersekolah,
tak macam budak-budak lain di bahagian Pakistan ini.
Kami kenal pasti, dengan melihat jemuran,
bilangan ahli keluarga yang tinggal di sana.
Kiraan bilangan kanak-kanak dan orang dewasa itu cukup untuk mencipta
syak wasangka yang tinggi tentang identiti keluarga ketiga ini.
Pada satu ketika, kami nampak seorang individu yang lebih tua
yang akan keluar dari rumah
dan berjalan dalam bulatan,
seperti banduan di laman penjara.
Setiap hari, dia keluar dan berjalan di taman.
Setiap hari.
Kami panggil dia "Pacer".
Menggunakan teknik pengukuran,
kami nampak seseorang, matahari bersinar di sini,
ia mencipta bayang-bayang,
ukur saiz bayang-bayang itu,
kira ketinggian tepat benda yang membentuk bayang-bayang
dan ketinggian tepatnya lebih kurang sama tinggi Osama bin Laden.
Bulu roma saya terus meremang.
"Ya Tuhan, kita mungkin dah jumpa dia."
Saya dah tengok banyak petunjuk lain tentang bin Laden.
Ia tiada kaliber yang sama dengan yang ini.
Saya masih ingat berkata, "Ini mungkin bin Laden."
"Buat apa yang perlu untuk dapatkan rakaman wajahnya."
Mereka kata, "Susah nak buat, tuan pengarah."
"Ada dinding 18 kaki di satu sisi, dinding 12 kaki di sisi lain."
"Tak boleh dapat gambar jelas."
Saya kata kepada mereka, "Beginilah,
saya pernah tonton filem di mana CIA boleh lakukannya."
Kami ketawa. Semua orang ketawa.
Namun, mereka tak mampu dapatkan gambar jelas.
Pengarah Panetta meletakkan tekanan besar
agar Pusat Anti Keganasan terus siasat.
21 SEPTEMBER 2010
12 FEBRUARI 2011 9 TAHUN 5 BULAN SEJAK 9/11
Satu hari, saya diminta datang ke unit bin Laden di CIA…
WARTAWAN
…dan beri taklimat tentang menemu bual Osama bin Laden.
Saya kata, "Ini cerita lama, tapi okey."
Saya temu bual bin Laden pada 1998.
Itu satu-satunya temu bual yang saya pernah buat seumur hidup
yang jadi semakin besar.
Saya duduk dengan CIA sambil melihat rakaman.
Saya rasa mereka akan berminat tentang keselamatan
di sekitar bin Laden. Bagaimana dia masuk? Bagaimana dia keluar?
Komunikasi radio.
Jadi, saya menjelaskannya dengan terperinci dan mereka kata,
"Awak ada rakaman dia berjalan-jalan?"
Kenapa mereka nak tengok rakaman dia berjalan-jalan?
Saya tak tahu ketika itu,
tapi rupa-rupanya mereka mahukan rakaman untuk menentukan sama ada gaya berjalan,
tempang sedikit,
postur Pacer itu
sepadan dengan Osama bin Laden
daripada rakaman dia berjalan-jalan yang ada,
iaitu dia datang ke pertemuan dengan saya pada tahun 1998 itu
sebagai perbandingan.
Saya tak tahu pun.
Walaupun rakaman Miller menunjukkan ada persamaan,
ia bukan bukti kukuh yang bin Laden ada di sana.
Tentulah saya fikir dia mungkin bin Laden.
Semua orang fikirkannya.
Cuma perlu ada bukti kukuh sampailah seorang pembuat keputusan
rasa cukup yakin untuk bertindak.
Setiap minggu, mereka laporkan kepada saya.
Kadangkala mereka datang dan kata, "Kami tak jumpa benda baharu."
Saya kata kepada mereka,
"Itu tak cukup bagus."
Sebagai mekanisme hidup untuk cabaran di tempat kerja,
kita jadi sangat terpisah daripada emosi.
Ia sukar dari banyak segi.
Saya bikin banyak video untuk mengabadikan memori anak saya
kerana dia akan tamat sekolah menengah.
Saya tak ingat langsung perkara yang dia buat dalam video-video ini.
Saya tak ingat kejadian-kejadian dalam hidup anak saya ini.
Dan…
Saya masih ingat masuk kerja malam itu dengan marah.
Saya terpaksa terima hakikat
bahawa saya pilih untuk terus lakukan kerja ini.
Kami selalu rasa usaha kami tak cukup, bekerja hujung minggu,
tak bersama ahli keluarga.
Kemudian, mak saya meninggal
di tengah-tengah pemburuan itu. Dan…
Saya beritahu dia sebelum dia mati,
"Saya sedang usahakan sesuatu yang sangat penting. Saya harap mak…
harap mak akhirnya akan nampak."
Apabila dia mati akibat kanser,
perkara yang membantu saya melalui kesedihan
adalah dengan mempunyai tanggungjawab besar.
Saya tahu kami ada kemajuan.
Namun, saya taasub membina kes risikan
bahawa bin Laden berada di kawasan itu.
Pada masa itu, peluang untuk dapat 100 peratus kepastian
bahawa dia ada di sana adalah tak mungkin.
Kami juga takut bin Laden dapat sedar yang dia telah ditemukan.
Bin Laden boleh tinggalkan kawasan itu bila-bila masa,
jadi terlalu bahaya untuk terus mengumpul maklumat.
12 FEBRUARI 2011
14 MAC 2011 9 TAHUN 6 BULAN SEJAK 9/11
Kami semakin hampir untuk buat keputusan
tentang mengambil tindakan terhadap kawasan itu.
Jadi, presiden nak tahu prospek kami
mendapat lebih banyak risikan,
dapat mengesahkan kehadiran bin Laden di sana.
Kami tak ada 100 peratus bukti bahawa bin Laden benar-benar ada di sana.
Ia kes ikut keadaan.
Tiada satu pun bukti langsung yang dia ada di sana.
Saya kata, "Tuan Presiden, awak perlu tahu bahawa kes
Saddam ada senjata pemusnah besar-besaran…
TIADA WMD
KEGAGALAN RISIKAN
TIADA BUKTI
lebih kuat daripada kes bin Laden berada di Abbottabad."
Suasana di bilik itu senyap sunyi.
Ini keputusan keselamatan negara yang besar.
Penasihat politiknya beritahu dia, jika operasi ini gagal,
imej awamnya akan pudar dengan ketara.
PENASIHAT KOMUNIKASI
Bagi saya, itu risiko politik terbesar,
satu operasi yang boleh membunuh sekumpulan askar AS.
Macam situasi Carter.
Semasa Revolusi Islam berlaku di Iran, kedutaan diserbu,
sekumpulan tebusan ditangkap.
Presiden Carter mengarahkan helikopter ke Iran
untuk selamatkan tebusan dan terhempas di gurun,
lalu ramai orang mati.
Ia buat dia nampak lemah, ia buat AS nampak lemah.
Perbandingan dengan Carter itu membayangkan operasi ini akan gagal.
Tahun sebelum pilihan raya, Carter tak dipilih semula.
Saya dengar Presiden Obama kata, "Saya tak peduli tentang politik."
"Sudah terlalu lama
bin Laden berjaya melarikan diri daripada keadilan AS."
Presiden kata,
"Saya nak kamu persiapkan operasi untuk serbu kawasan ini."
Dia kata, "Saya belum putuskan untuk buat begini,
tapi jika kita buat, kita akan buat secepatnya."
"Sediakan rancangan."
MARKAS OPERASI KHAS AS
Naib pengerusi Ketua Turus Bersama telefon saya.
Dia kata, "CIA rasa mereka ada petunjuk tentang Osama bin Laden."
Dia terus berminat. Ini tugas SEAL.
Macam mimpi jadi kenyataan.
Kerja saya adalah untuk menyelamat tebusan dan menyerbu organisasi pengganas.
Namun, inilah misi terbesar dalam kerjaya saya.
Setahun sebelumnya, saya didiagnosis dengan kanser,
leukemia limfositik kronik.
Kanser itu tidak berkembang sehingga ia merampas kemampuan saya
untuk memerintah.
Walaupun sukar, ia memberi saya sebab untuk bekerja.
Saya ada sebab yang munasabah untuk kembali ke AS.
Saya terbang pulang ke D.C. dan bertemu dengan pengarah CIA,
Leon Panetta.
Dia beritahu saya tentang kawasan ini.
Saya kata, "Apa yang saya mahu awak buat adalah untuk bina satu operasi
untuk serbu kawasan ini."
14 MAC 2011
10 APRIL 2011 3 MINGGU SEBELUM SERBUAN
PUSAT LATIHAN LOKASI RAHSIA
Kami akan pilih orang terbaik untuk jalankan tugas ini
untuk Amerika Syarikat.
Kami akan kerah SEAL bagi misi ini.
PASUKAN 6 SEAL
Pasukan Enam SEAL ialah unit Tier Satu dalam Tentera Laut.
Pertama, ada Pasukan Satu SEAL, Pasukan Dua SEAL, kemudian pada 1980,
Komander Richard Marcinko menubuhkan Pasukan Enam.
Dia namakannya Enam kerana dia tahu Rusia mesti kata,
"Ada Pasukan Satu, Dua dan Enam SEAL."
"Di mana pula 3, 4 dan 5?" Perisikan balas yang bagus, bukan?
Bukan saja-saja. Kami guna otak.
Kami baru kembali dari Afghanistan.
Kami di Miami, Florida, untuk menyelam dan bercuti
agar kami semua boleh bersantai.
Kami duduk-duduk di patio dan kami dapat panggilan
yang kami diarahkan ke Virginia Beach dan kami tak tahu sebabnya.
Ia mengecewakan sebab persiapan itu tak jadi apa-apa pun.
Saya diberi taklimat tentang perkara yang tiada kaitan dengan saya.
Teruk betul.
Saya sudah lama nak ke Miami sejak saya di Jalalabad.
Apabila saya kerah mereka, waktu itu waktu cuti mereka.
Melihatkan bahasa tubuh mereka, saya tahu mereka tak gembira.
Mereka fikir ia melibatkan latihan.
Kami berhenti di sebuah tempat biasa.
Macam akademi kecil, bangunan setingkat.
Pengawal bersenjata di luar, kami masuk.
Tempat itu macam bilik darjah. Ada papan putih.
Kami bawa mereka ke bilik taklimat. Pemberi taklimat CIA datang,
menjelaskan mereka perlu tandatangan perjanjian ketakdedahan
yang bukan luar biasa kerana kami buat latihan yang sensitif.
Apabila pegawai CIA itu berdiri, saya dengar dia sebut "Abbottabad".
Saya tak pernah dengar nama bandar itu.
Bulu roma saya meremang sekarang.
Sebuah bandar di negara berbeza yang kita tak pernah dengar.
Pegawai pemerintah Pasukan Enam SEAL
berjalan ke depan dengan bersahaja dan kata…
"Tuan-tuan, kita akan serang Osama bin Laden."
Sasaran ini ialah Osama bin Laden.
Pengganas paling dikehendaki di dunia.
Saya fikir, "Ini misi terpenting dalam sejarah moden."
"Aku berbesar hati. Pasukan ini hebat."
Namun, mereka kata misi ini sensitif masa.
Kami ada beberapa minggu sehingga ada 0% pencahayaan
dalam peredaran bulan
dan akan bertindak pada satu daripada dua hari itu.
Tuan-tuan, ini bukan latihan.
Kita ada kerja dan mari kita buat persiapan.
Tugas kami adalah untuk persiapkan mereka untuk kerja mereka.
Memberi mereka alatan untuk buat kerja mereka.
Dalam kes ini, kami buat sesuatu yang agak berbeza.
Kami tentukan bahawa kami boleh bina kawasan yang sama
untuk mereka berlatih.
CIA bina kawasan contoh untuk kami.
Luarannya nampak macam kawasan Osama bin Laden.
Agar kami boleh panggil SEAL untuk berlatih
melaksanakan gerakan taktikal mereka.
Juruterbang berlatih laluan mereka.
SEAL boleh turun dengan tali ke atas bangunan tiga tingkat itu
dan masuk ke halaman.
Kami buat begitu berkali-kali sehingga pergelangan tangan sakit.
Sampai dapat tendinitis.
Sampai kami boleh buktikan kami boleh turun dengan tali.
Tak perlu buat begini lagi.
Kami tahu bentuknya. Kami tahu lokasi bangunannya.
Cuma kami tak tahu dalamannya.
Adakah ruangnya terbuka atau kita perlu lalu koridor
dengan bilik di kiri dan kanan?
Jadi, strukturnya bermodul.
- Saya masuk. - Bilik selamat!
Ia berubah setiap kali mereka masuk.
Sini.
Mereka juga pastikan kawasan itu diceraikan
setiap malam kalau-kalau satelit musuh berlegar di atasnya.
10 APRIL 2011
17 APRIL 2011 2 MINGGU SEBELUM SERBUAN
Mereka menjalankan latihan
lebih seratus kali.
Rancang, latih berulang kali
dan teliti setiap satu hal luar jangka.
Segalanya yang nampak mudah,
seperti tempat duduk di dalam helikopter.
Di mana kita duduk? Jenis kerusi yang bagaimana?
Di mana lokasi anjing? Mari pura-pura kereta pergi.
Pura-pura gagal turun dengan tali.
Apa jadi jika lelaki ini ditembak? Apa jadi jika bilik ini meletup?
Apa jadi jika tinggal 12 orang daripada 24 orang?
Mereka musnahkan benda-benda yang perlu dibaiki.
Berundur!
Kami pula akan binanya semula.
Apa yang bagus? Apa yang teruk?
Dua belas jam sehari, mungkin lebih lama, berlatih dan merancang.
Kami akan kembali ke berek tempat tinggal kami,
berdiri di sekeliling model dan berbincang.
Andai ada alat aneh
dengan gelongsor yang keluar dari tingkat atas ke lorong?
Bolehkah seseorang keluar dari sistem kumbahan?
Satu malam, salah seorang bos kata,
"Apakah senario paling teruk?"
Askar paling muda kata, "Helikopter terhempas di laman depan."
Kami pandang dia dan kata, "Janganlah doakan benda begitu."
17 APRIL 2011
24 APRIL 2011 1 MINGGU SEBELUM SERBUAN
Pangkalan utama operasi itu adalah di Jalalabad
di bahagian sempadan Afghanistan.
Antara 350 kilometer itu ada macam-macam masalah.
Risiko-risikonya besar. Kita terbang ke dalam ruang udara Pakistan.
Kawasan itu betul-betul berdekatan West Point Pakistan, akademi tenteranya,
serta pelbagai kemudahan tentera yang penting.
Jadi, mereka melatih pegawai tentera di Abbottabad.
Kami semua perlu sangat berhati-hati kerana jika ada ancaman dikesan,
entah apa mereka akan buat?
Presiden Obama jelaskan kami tak boleh maklumkan pihak Pakistan
kerana pasukan risik Pakistan
bekerja dengan kedua-dua pihak selama bertahun-tahun
dan mereka ada hubungan
dengan banyak kumpulan pengganas militan di kawasan itu, termasuk al-Qaida.
Kami boleh berperang dengan Pakistan.
Dengan angkatan pasukan khas, khidmat risik, tentera udara,
tentera berperisai, senjata nuklear.
Bolehkah kami melepasi 260 kilometer itu tanpa dikesan?
Jadi, kami meneliti semua lokasi sistem radar Pakistan,
liputan radarnya untuk dielakkan.
Ada pelbagai pemboleh ubah tentang penerbangan ke Pakistan.
Daripada ditembak semasa masuk kepada ditembak semasa keluar.
Walaupun bergurau senda, saya masih ingat berkata,
"Kita perlu ambil serius hal ini. Ia misi sehala."
"Kita takkan kembali selepas ini. Ini misi terakhir kita."
Kemudian, kami berjalan ke satu sudut di hangar dan nampak helikopternya.
Kami ada dua jenis helikopter sulit yang sukar dikesan oleh radar.
Kami ketawa. Saya masih ingat kami kata,
"Peluang kita untuk hidup baru meningkat
sebab kita tak tahu kita akan berperang menaiki Transformer."
Inilah misi pertama dengan helikopter baharu ini.
Saya tak pasti berapa banyak ujian dibuat, tapi kami ada teknologi canggih.
Semua operasi ini sangat menakutkan. Sebab itu kami bawa mesingan.
Ia berisiko tinggi, ia sangat berbahaya
dan ia perlu berjaya.
24 APRIL 2011
26 APRIL 2011 5 HARI SEBELUM SERBUAN
McRaven yang sarankan idea
bahawa kami akan dihantar ke Jalalabad, Afghanistan
kalau-kalau kami diberi kelulusan. Kami akan berada di sana untuk bertindak.
Memang sukar untuk berpisah dengan anak-anak.
Malangnya, sebagai Pasukan Enam SEAL, itu perkara biasa.
Saya dah biasa buat begitu dengan anak-anak.
Sejak mereka masih bayi sehingga saya tinggalkan Tentera Udara,
saya perlu ucap selamat tinggal
dan pada satu tahap, cium mereka buat kali terakhir,
pusing dan pergi.
Mereka tahu awak ucap selamat tinggal dan awak mungkin takkan kembali?
Ya, mereka cukup bijak untuk tahu
dan mereka ada kawan-kawan yang ayah mereka tak pernah pulang.
26 APRIL 2011
28 APRIL 2011 3 HARI SEBELUM SERBUAN
Tiba masanya untuk memberikan taklimat kepada Majlis Keselamatan Negara.
Saya cukup kenal Obama.
Itu salah satu tugas saya, menjadi orang yang kenal Obama.
Kita boleh lihat bahasa tubuhnya
yang dia akan ambil risiko besar dalam hal ini.
Dia sangat bersedia dengan semua ini.
Presiden tanya semua pegawai kanan sama ada mereka fikir
kami patut teruskan serbuan.
Banyak pandangan berbeza.
Ramai yang bertanya.
Setiausaha Clinton menyokongnya.
Jim Clapper, Pengarah Perisikan Negara,
dan saya juga menyokongnya.
Semasa giliran saya, saya kata,
"Ya, awak selalu kata awak akan buat begini."
Namun, ada ramai orang menentangnya.
Naib presiden menentang.
Dia rasa risikannya tak cukup bagus
dan dia risau tentang kesannya pada hubungan AS-Pakistan.
Bob Gates, Setiausaha Pertahanan,
risau tentang keselamatan pasukan itu.
Bob Gates, yang berada dalam kerajaan AS ketika Desert One dijalankan,
membantah melakukan serbuan
kerana khuatir nahas helikopter gaya Desert One akan berlaku.
Gates kata begini dan saya fikir, "Jangan sebut kuat-kuat."
Bagaimana jika hal itu berlaku dan mesyuarat ini didedahkan kepada awam?
Saya cuma bercakap dengan awak.
Hakikat bahawa ada orang bangkitkannya, tapi Obama tak endahkannya akan terdedah.
Presiden mendengar semua itu,
tapi kata, "Biar saya pertimbangkannya."
Presiden Obama kata yang dia akan buat keputusan muktamad
dan perlu memikirkannya semalaman.
28 APRIL 2011
29 APRIL 2011 2 HARI SEBELUM SERBUAN
Keesokan paginya, saya ingat dengan jelas,
saya berada di ibu pejabat.
Tom Donilon, Penasihat Keselamatan Negara,
hubungi saya
dan kata, "Presiden putuskan untuk meneruskan misi."
Ini pertaruhan besar.
Kami bertaruh bin Laden ada di sana
dan kami bertaruh kami boleh jayakannya,
tapi inilah peluang terbaik kami untuk tangkap bin Laden.
Ya. Mari pergi.
29 APRIL 2011
30 APRIL 2011 1 HARI SEBELUM SERBUAN
Dua puluh empat jam sebelum serbuan itu,
ada acara besar di Washington,
Majlis Makan Malam Wartawan Rumah Putih.
Jadi, kami buat keputusan untuk datang,
jika tidak, soalan akan dibangkitkan.
Menghadiri Majlis Makan Malam Wartawan Rumah Putih itu
antara pengalaman paling pelik dalam hidup saya.
Presiden Amerika Syarikat.
Orang yang terlibat dalam misi ini, daripada presiden kepada orang terbawah,
memahami kepentingan kerahsiaan.
Makan Malam Wartawan itu, dalam beberapa aspek, penutup yang bagus
kerana semuanya nampak biasa.
Saya gembira berada
di Majlis Makan Malam Wartawan Rumah Putih ini.
Minggu penuh peristiwa.
Ia sukar.
Saya sangat menghormati kebolehannya memainkan peranan
Presiden Amerika Syarikat.
Saya gembira dapat kembali dengan ramai tetamu kehormat,
kakitangan kerajaan yang penting,
kakitangan kerajaan yang tak penting. Kamu tahu siapa kamu.
Kemudian, seorang pelawak naik pentas dan buat jenaka tentang isu bin Laden.
Orang fikir bin Laden bersembunyi di Hindu Kush,
tapi kamu tahu tak setiap petang dia mengacarakan rancangan
dalam C-SPAN?
Semua orang ketawa.
Jauh di lubuk hati, kami fikir,
"Kalaulah kau tahu
apa yang aku tahu."
Serta apa yang akan berlaku keesokan harinya.
Operasi paling sulit
sejak 20 tahun lalu.
Terima kasih dan selamat malam.
30 APRIL 2011
01 MEI 2011 HARI SERBUAN
Keesokan paginya ialah pagi Ahad, jadi saya pergi ke Misa
dan gunakan peluang itu untuk berdoa
bagi apa yang akan berlaku hari itu.
Berdoa semoga kami berjaya.
Saya tinggalkan gereja dan terus pergi ke CIA.
IBU PEJABAT CIA
Hari serbuan. Dah tiba masanya.
Banyak persediaan di Pusat Anti Keganasan
di Amerika Syarikat dibuat secara senyap.
Kami semua gelisah.
Tugas saya adalah untuk menjadi penyampai komunikasi.
Tina di kubikel sebelah saya.
Saya tak tidur malam sebelumnya.
Tekanannya besar.
Itu kali pertama saya rasa ragu-ragu.
Kami usahakan petunjuk ini dan kami akan hantar tentera
yang mungkin akan dibahayakan, jadi kami semua rasa bertanggungjawab.
Semuanya jadi lebih nyata.
Sama ada kami akan ada kejayaan yang luar biasa
atau kegagalan dahsyat.
SEAL lelaki berkeluarga.
Tugas saya memastikan saya persiapkan mereka untuk berjaya.
Itulah yang saya risaukan.
Kami lakukannya dengan wasiat, dengan surat kuasa wakil,
untuk pastikan keluarga dijaga jika kami mati.
Tapi misi ini mungkin akan membuatkan kami terbunuh,
jadi saya perlu tuliskan semua orang surat.
Saya ingat lagi saya tuliskan anak-anak saya surat dan kata,
"Maaf kerana ayah tiada untuk ini," sambil menangis.
Saya pergi ke Rumah Putih awal.
Pada hujung minggu, ada individu datang untuk lawatan.
Namun, kami batalkan setiap satu sebab ia akan mencetuskan kerisauan
jika orang-orang di koridor nampak ramai pegawai kanan datang pada hari Ahad.
Ramai daripada kami berkumpul di Bilik Situasi Rumah Putih awal.
Gelisah, risau, gementar.
Ia benar-benar terasa seperti pusat perintah.
Obama duduk di kepala meja.
Kemudian, ada orang kanan kabinetnya
duduk mengelilingi meja, Bob Gates, Hillary Clinton.
Ada Leon Panetta dalam satu skrin.
Dia berada di Bilik Situasi versi CIA dengan sekumpulan orang.
Dalam skrin lain ialah Laksamana McRaven yang berada di Jalalabad.
Jangkaannya luar biasa.
Ketua Komander yang memberi arahan.
Dia berisiko kehilangan paling banyak.
Riak wajahnya sangat tegang.
Dia juga agak gementar.
Kami ada ketersambungan dengan Laksamana McRaven di Jalalabad,
lokasi dia.
10:29 MALAM
10.30 MALAM
Saya tak cukup tidur malam sebelumnya.
Peristiwa ini boleh jadi detik bersejarah. Saya cuma mahu buat yang terbaik.
Saya beritahu mereka, "Kita ada kerja. Mari selesaikan kerja."
Nama kod Bin Laden ialah Geronimo. Itu dah dipersetujui lebih awal.
Kami sangat khuatir kalau ada masalah.
Bagaimana jika bin Laden tiada di sana?
Saya masih ingat diberitahu helikopter sudah berlepas dan fikir,
"Inilah dia."
10:50 MALAM
10:51 MALAM
Tiada siapa pernah naik helikopter ini. Bagaimana saya nak lupakannya?
Saya putuskan untuk mengira.
Satu, dua, tiga, empat…
Jadi, saya mengira.
Sekitar nombor 557, saya kata, "Kebebasan diserang pagi tadi
oleh pengecut tak bermuka dan kebebasan akan dipertahankan."
Itu yang Bush kata pada 9-11. Entah bagaimana saya ingat.
Saya tak mengira lagi. Saya cuma ulang kata-kata itu.
Kebebasan diserang pagi tadi oleh pengecut tak bermuka
dan ia akan dipertahankan.
Ketika itulah saya rasa begitu yakin.
Saya yakin dengan pasukan ini dan akan bunuh dia.
Mereka tinggalkan Jalalabad
dan semasa mereka terbang di ruang udara Afghanistan,
kami rasa lega.
Apabila mereka menyeberangi sempadan ke Pakistan,
kami semakin bimbang.
Bila tentera Pakistan akan mengesan mereka?
Pakistan pernah tembak kami sebelum ini beberapa kali.
Saya yakin jika Pakistan nampak helikopter itu
dan sangka ia angkatan AS, mereka akan serang.
Kami cukup risau.
Kami mendengar dengan teliti untuk lihat jika ada petunjuk
yang mereka telah dikesan.
Sekarang, kami di satu tahap di mana kami akan tahu
jika teknologi berfungsi.
Ketika mereka di udara
untuk perjalanan sejam lebih dengan helikopter di ruang udara Pakistan,
suasana bilik di Washington penuh ketidakpastian
sebab tiada apa untuk dibuat.
Jadi, Obama berehat dan minta diri untuk naik atas.
Dia minta dimaklumkan kalau dia diperlukan.
Dia naik atas untuk main kad.
Dia main sped secara kompulsif apabila dia gementar
atau hanya perlu alih perhatian.
Kami semua duduk saja dan kami mula berbual tentang 9-11.
Orang berdiri, minum kopi, "Ini yang saya buat dan…"
Kami semua mengenangkan hari itu.
Kami sedar yang kami semua
berada di sana kerana bin Laden.
Kemudian, Obama kembali.
Di seberang koridor, ada bilik persidangan kecil
dengan seorang jeneral memantau operasi ini.
Obama masuk ke sana.
Kemudian, semua orang mula memasuki bilik persidangan kecil ini
dan McRaven mula bercerita.
Dialah tukang cerita seluruh operasi ini.
Detik yang mencemaskan ialah kira-kira dua minit dari sasaran.
KAWASAN BIN LADEN
Itu titik kelemahan yang besar
kerana West Point Pakistan berada berdekatan
dan jaraknya beberapa batu daripada batalion infantri utama.
Jadi, ada beratus-ratus askar boleh serang SEAL.
Kami boleh dikepung oleh Pakistan.
Presiden jelaskan jika kami menghadapi situasi itu,
bersedia untuk lawan sehabis baik.
Tak boleh ada situasi tebusan
tentera sendiri ditahan oleh Pakistan.
Kru udara ke depan dan dia buka pintu.
Kami melihat ke luar tingkap, dua minit dari rumah bin Laden.
Kami bukan di kawasan latihan lagi. Tempat ini ada bekalan api.
Ia kawasan peranginan Pakistan.
Rancangannya, mereka akan berlegar, turunkan askar.
Pasukan saya di bumbung. Serang mereka begini.
Rancangan itu sempurna dan ketika itulah semuanya huru-hara.
12:29 PAGI
12:30 PAGI
Saat helikopter berlegar di kawasan itu…
salah satu helikopter terhuyung-hayang.
Ia jatuh.
Ia terhempas.
Saat itu
semua orang panik.
Saya hanya beberapa kaki dari Obama.
Dia nampak terkejut dan bimbang.
Macam khuatir peristiwa Desert One berulang.
Saya fikir, "Ya Tuhan,
kami mungkin kehilangan orang akibat petunjuk yang kami kejar ini."
Semua orang tertekan, menunggu dan melihat
jika ada tindak balas.
Akhirnya, orang di kejiranan itu bertindak balas. Lampu menyala.
Pada saat itu,
operasi itu telah dijejaskan di media sosial.
HELIKOPTER TERHEMPAS DI ABBOTTABAD
Ramai orang tahu ada helikopter terhempas.
HELIKOPTER TENTERA TERHEMPAS
Mereka tak tahu ia helikopter Amerika. Mereka andaikan ia helikopter Pakistan.
ORANG KATA IA DITEMBAK.
PASTI BERTUJUAN.
HELIKOPTER DITEMBAK DI ABBOTTABAD
Dari perspektif risikan balas, ia gagal.
Itu petunjuk dan amaran untuk pasukan risikan Pakistan.
Kita boleh nampak misi ini dalam bahaya.
Saya kata kepada Bill McRaven, "Apa yang berlaku?"
Saya tahu mereka okey. Saya nampak mereka keluar helikopter.
Sebenarnya, apabila helikopter itu datang,
aliran udara daripada helikopter itu terkena dinding setinggi 18 kaki itu
dan mencipta vorteks, lalu helikopter hilang daya angkat.
Berayun, kemudian mendarat dengan keras ke dalam kandang haiwan.
Bill terus bertindak. Dia kata, "Saya dah panggil helikopter bantuan."
"Kami akan pecah masuk melalui dinding. Kami akan teruskan misi."
Saya kata, "Moga Tuhan memberkati awak. Mari lakukannya."
Mereka bergerak daripada helikopter terhempas itu.
Helikopter kedua datang sejurus selepas itu.
Saya tak tahu helikopter pertama ada masalah.
Pasukan saya sepatutnya turunkan beberapa orang,
kemudian pasukan akan ke bumbung.
Kami turunkan orang kami. Kami naik, kemudian turun semula.
Juruterbang helikopter kedua tak tahu apa yang berlaku.
Jadi, untuk berhati-hati… Dia tak tahu jika mereka ditembak.
Dia mendarat di luar kawasan itu.
Jadi, juruterbang suruh kami keluar.
Sekarang, mereka tiada di tempat yang sepatutnya
berdasarkan pelan A.
Saya sepatutnya di bumbung.
Saya cuma fikir, "Rasanya kita mulakan perang dari sini."
Berita baiknya, kami ada pelan B, pelan C dan pelan D.
Mereka cuba masuk ke kawasan itu.
Di dinding luar, nampaknya ada pintu.
Ketika saya melihat, bom peruntuh diletakkan pada pintu.
Saya nampak letupan itu…
tapi mereka tak bergerak.
Rupa-rupanya, ada pintu palsu pada dinding konkrit empat kaki ini.
Dia toleh ke belakang dan kata, "Pemecahan gagal, teruklah."
Saya kata, "Tak, baguslah."
"Itu pintu palsu."
"Orang biasa tak buat begitu. Dia ada di dalam."
Kami tahu bangsal kereta di sebelah kanan kami boleh dibuka
sebab kami pernah nampak kereta keluar masuk.
Kami akan letupkan pintu itu.
Saya cakap dalam radio, "Pemecahan gagal, sudut timur laut."
"Kami akan letupkan bangsal kereta."
Ada orang kata, "Jangan letupkannya. Kami akan buka."
Kemudian, pintunya terbuka
dan sarung tangan keluar dengan ibu jari yang saya kenal.
Kami masuk ke sana.
Kemudian, dalam beberapa minit,
semua orang berada di ruang utama kawasan itu.
Gelap. Mereka pakai gogal penglihatan malam.
Semua orang sangat berhati-hati.
Penentu sasaran laser pada senjata mereka bergerak-gerak.
Mereka memeriksa kawasan untuk cari ancaman.
Kemudian, saya nampak mereka memasuki bangunan tiga tingkat itu.
Itu saja yang saya nampak.
12:31 PAGI
12:32 PAGI
Tekanannya besar.
Hanya Tuhan tahu apa yang akan berlaku sekarang.
Inilah saatnya apabila semua yang kita rancang,
segala yang kita harapkan untuk dapatkan bin Laden,
dipertaruhkan dalam 20 minit seterusnya.
Ia akan membuktikan sama ada ini satu kejayaan atau kegagalan.
Suasana senyap selama 20 minit.
20 minit paling lama dalam hidup saya.
Selama 20 minit itu,
pasukan SEAL di darat…
terserempak dengan Abu Ahmed, jadi mereka tembak dan bunuh dia.
Kemudian, kami masuk tingkat satu rumah
dan orang saya menembak salah seorang penghantar dan isterinya.
Dia melompat di depannya.
Wanita-wanita itu bertukar menjadi perisai manusia.
Itu satu lagi petunjuk. Dia di sini.
Kami naik tangga. Kami terjumpa pintu-pintu yang terkunci,
panggil askar bawa alat penceroboh untuk letupkan pintu itu.
Saya di belakang enam askar lain
dan kami menaiki tangga.
Askar di depan nampak anak lelaki bin Laden berusia 20 tahun,
Khalid bin Laden.
Khalid melompat ke belakang susur tangga.
Saya dengar askar di depan
berbisik kepada Khalid untuk kelirukan dia.
Mari sini.
Dia kata, "Mari sini" dalam dua bahasa berbeza.
Ia mengelirukan Khalid dan Khalid keluar…
kemudian dia tembak dan bunuh dia.
Kami di tingkat dua dan kami mahu ke tingkat tiga,
lokasi bin Laden,
tapi kami perlu kosongkan tingkat dua itu sebelum mula bergerak.
Satu demi satu askar mula pergi.
Mereka bergerak di depan saya dan sekarang saya orang terakhir,
yang menjadikan saya orang kedua.
Tugas orang pertama menunjuk ke atas tangga,
tugas orang kedua beritahu dia apabila kami cukup ramai.
Saya mahu empat orang, jadi saya tengok sekeliling.
Ada 23 askar di darat, di beberapa rumah berbeza,
dengan tugas berbeza. Kami kehabisan orang. Tinggal dua orang.
Ada langsir di atas tangga ke tingkat tiga
dan ada orang bergerak di belakangnya. Orang pertama nampak mereka.
Dia kata, "Mungkin pengebom berani mati.
Kita boleh bunuh mereka, tapi kena buat sekarang."
Kami akan jumpa pengebom berani mati. Saya dah penat memikirkannya.
Mari selesaikannya. Saya cuit dia dan kami naik tangga.
Kami naik ke atas tangga
dan orang pertama itu selak langsir. Ada orang berdiri di sana.
Dia terkam mereka. Dia akan terima hentaman letupan.
Sebab dia ke sini, saya pusing ke sana
dan berdiri di depan saya, dua kaki jauhnya, Osama bin Laden.
Masa menjadi seakan-akan perlahan bagi saya.
Dia lebih tinggi dan kurus daripada sangkaan saya.
Janggutnya kelabu dan putih, tapi saya cam hidungnya.
Ini memang dia.
Dia tak menyerah.
Dia ancaman kepada saya dan seluruh pasukan saya.
Dia perlu mati.
12:50 PAGI
12:51 PAGI
Saat masa berlalu, kami sangat cemas.
Kami menunggu untuk mendengar sebarang tindak balas.
Suasana sunyi sepi,
menunggu berita.
Ia mengingatkan saya pada bilik menunggu hospital
apabila seseorang akan bersalin.
Kita menunggu, kerisauan.
19 minit yang panjang.
Kemudian, saya dapat panggilan daripada komander tentera darat.
Komander tentera darat berkata melalui radionya,
"Demi Tuhan dan negara, Geronimo, Geronimo, Geronimo."
Kami dah bunuh dia.
Kami tahu maksudnya
Osama bin Laden telah dibunuh oleh tentera AS.
Semua tergamam. Tiada siapa cakap apa-apa.
Tiada tepukan.
Bilik itu sangat sunyi.
Kesunyian dipecahkan oleh Obama, yang tak berganjak daripada kerusi,
dan dia kata, "Kita dah dapat dia."
Apabila saya dengarnya, air mata saya bergenang
dan saya pandang rakan sekerja yang bersama saya.
Kami saling berpandangan.
Mendengarnya di dalam ruang itu adalah luar biasa.
Bagi saya, ada jawapan akhirnya. Keadilan ditangguhkan, bukan dinafikan.
Kami dah dapat dia.
Saya fikir, "Ya Tuhan, inilah dia."
Saya harap mak saya tahu, di mana saja dia berada.
Saya rasa lega.
Selepas sedekad usaha mendapatkan bin Laden,
kejadian hari itu sentiasa terpahat dalam minda saya.
Ia penuh emosi,
tapi ia hanya bertahan beberapa saat
sebab pada saat itu,
kami masih fokus pada SEAL dan helikopter untuk selamat pulang.
Obama masih nampak tertekan. Dia berdiri dan berkata,
"Beritahu saya sebaik mereka keluar dari ruang udara Pakistan."
Misi belum tamat sebab kami masih perlu keluarkan mereka
dari Pakistan dan ke Afghanistan.
Tiada siapa lega sehingga semua ini selesai.
12:54 PAGI
Saya tengok mayat bin Laden terbujur di situ.
Orang saya tanya saya, "Awak okey?"
Saya kata, "Apa kita nak buat sekarang?"
Dia kata, "Sekarang kita cari komputer. Ayuh."
Saya kata, "Betul juga." Saya mula sedar.
Komander tentera darat kata, "Kami jumpa banyak bahan dan maklumat di tingkat dua."
Kami jumpa macam-macam di pejabat daripada pemacu keras menara lama
kepada cakera padat.
Saya kata, "Okey, dapatkan sebanyak yang boleh. Kita perlu keluar dari sini."
Pada masa ini, di luar kawasan itu,
orang muncul kerana kekecohan di kejiranan itu.
Kami ada rakan agensi yang merupakan pakar bahasa.
Dia berada di pinggir kawasan itu.
Dia cuba menghalang mereka.
Kawan saya, penembak hendap di luar, kata, "Saya bersedia
untuk tembak mereka, jadi elok awak pujuk mereka."
Saya beritahu mereka,
"Saya tak mahu bunuh sesiapa melainkan kamu rasa terancam."
Saya sangat risau. Saya kata, "Boleh kita cepat sikit?"
Tapi kami terus perhatikan radar Pakistan.
Kami jumpa barang-barang bagus. Kami mahu 32 minit di darat,
tapi sekarang sudah hampir 40, 45 minit.
Makin lama di sana, makin ramai kami mungkin selamatkan.
Mungkin selamatkan bandar di Amerika atau London kerana barang yang dijumpai,
sesuatu yang mereka rancang. Kami perlu cari sehabis baik.
Jumlah masa di darat lebih lama daripada yang sesiapa mahu.
Pada masa itu, ramai orang berkumpul.
Dia kata, "Tiada apa untuk dilihat. Latihan askar Pakistan. Jangan risau."
"Pulang ke rumah masing-masing."
Kami perlu letak mayat bin Laden di dalam beg. Bawa dia balik.
Mereka keluar dengan mayat bin Laden
untuk naik helikopter dan helikopter bantuan
dan mereka pergi.
Mereka letupkan helikopter terhempas itu kerana ada bahan sensitif padanya.
Melihat ia berlaku macam menonton wayang.
Kami pergi. Juruterbang terbang sepantas yang boleh.
Pihak Pakistan pasti tahu kami di sana.
Kami nampak radar dihidupkan. Kami mula nampak silo mereka terbuka.
Mereka lancarkan beberapa F-15,
cuba memintas helikopter kami dalam perjalanan balik.
F-16 menentang 47 tak bagus. Mereka boleh tembak kami.
Jadi, saya tetapkan 90 minit pada jam tangan saya.
90 minit bermakna kami menyeberangi sempadan dari Pakistan ke Afghanistan
dan tak boleh ditembak lagi kerana ada F-15 di sempadan
yang boleh melindungi kami.
Sepuluh minit habis. 20 minit pula.
Helikopter bergerak pada kelajuan rendah mengikuti rupa bumi.
Kami diberitahu oleh tentera darat tentang jarak mereka dari pangkalan.
30 minit. Perlu 90 minit.
Kami yang berada di pusat itu menggalakkan helikopter
untuk terbang sepantas yang boleh.
Sudah 60 minit, perlu 90 minit. Sekarang 70 minit.
Saya cuba kosongkan fikiran.
Saya mula terfikir, pada 1980, Olimpik di Tasik Placid.
Keterujaan dan ketegangan meningkat. Pusat Olimpik ini penuh.
Pasukan hoki terhebat yang Rusia pernah ada.
Mereka tak kalah pingat emas sejak tahun 50-an.
Mereka menentang pemain muda Amerika yang baru tamat kolej,
yang tak mahir pun, tapi sekarang mereka hampir menang.
Mata empat lawan tiga, pusingan ketiga, kita boleh dengar orang ramai.
Sepuluh, sembilan, mereka masih boleh buat silap. Mereka gementar.
Lapan,
tujuh,
enam,
lima,
empat,
tiga,
dua.
Penerbangan mencecah 85 minit dan juruterbang kata,
"Buat kali pertama dalam hidup kamu,
kamu pasti gembira mendengarnya. Selamat datang ke Afghanistan."
Awak percaya akan keajaiban?
Ya!
Sukar dipercayai!
Apabila helikopter merentasi sempadan Pakistan,
pihak Pakistan pusing balik.
Saya rasa lega sebab mereka selamat.
02:51 PAGI
Kami tak sangka berjaya kerana, sekali lagi,
kami sudah terima kematian dalam misi ini, tapi baguslah dapat hidup.
Semasa helikopter itu mendarat di Jalalabad, Afghanistan,
ketika itulah kami semua di meja berkata,
"Misi tercapai."
Semua yang kami buat,
semua perancangan,
semua usaha,
berbaloi untuk mencapai sesuatu yang kami tak pernah terfikir boleh buat,
iaitu membawa bin Laden ke muka pengadilan.
Kami berpelukan dan ucap tahniah kepada satu sama lain.
- Syabas, Pasukan Keselamatan Negara. - Tuan.
- Terima kasih. - Ya, tuan.
Ya, saya bangga dengan kamu.
- Kamu buat dengan baik. - Terima kasih.
Apabila Presiden Amerika Syarikat akui bahawa kita dah buat dengan baik,
kita takkan lupa itu. Kita takkan lupa saat itu.
Pada hari serbuan,
anak saya pelajar senior sekolah menengah.
Konsert terakhirnya berlangsung.
Isteri saya kata, "Awak di mana?"
Saya kata, "Saya tak boleh."
Dia kata, "Awak tak boleh datang walau sejam?"
"Kerja awak lebih penting daripada anak awak?"
Saya terpaksa letak telefon.
Sepanjang hari, dia duduk di sofa
cuba memahami cara perceraian berfungsi.
Saya bekerja berjam-jam,
tujuh hari seminggu,
tiada hari cuti.
Perkahwinan saya bermasalah.
Apabila presiden memutuskan bahawa dia akan beritahu seluruh negara,
saya telefon dia dan kata, "Hidupkan TV…
dan awak akan faham."
Dia kata, "Awak dapat dia."
Berita tergempar, Presiden Barack Obama dijangka akan membuat pengumuman mengejut.
Kami tak tahu tentang apa, tapi kami menjangkakannya
satu pengumuman besar kerana hal ini sangat luar biasa.
Saya di rumah, bersama anak saya dan membacakan dia cerita sebelum tidur.
Emily, isteri saya, masuk dan kata,
"Semua telefon berdering." Saya kata, "Saya sedang baca cerita."
Dia kata, "Tak, semua telefon berdering." Itu tak bagus.
Rumah Putih menelefon, memberitahu setiap organisasi berita
secara individu malam ini akan ada kenyataan…
Obama kata, "Saya perlukan ucapan." Saya belum tulis.
Saya kata, "Tak guna."
Saya berpaling dan kata, "Saya perlukan lima minit!"
Kemudian, saya risau kerana cakap begitu dengan presiden.
Mana boleh cakap begitu dengan dia di depan kabinetnya.
Dia kata, "Baiklah."
Kami berbincang tentang isi ucapan itu.
Saya dah tulis beribu ucapan dalam hidup saya.
Tiada apa-apa yang sama dengan perasaan menulis ucapan itu.
Apabila saya tulis ayat pertama itu,
saya mula sedar akan besarnya peluang tugas saya itu.
"Aku memberitahu dunia hal ini."
Saya terburu-buru,
tapi saya biasa terburu-buru memuktamadkan ucapan dengan Obama.
Dia suka sunting sampai habis. Saya ada suntingan bertulisnya pada draf
dan saya terpaksa memecut kepada operator telepanduan
untuk kalahkan Obama di belakang saya.
Tapi apa yang menyeramkan,
ada sekumpulan kecil pihak media yang dihimpunkan untuk ini.
Ada segelintir daripada kami, tapi bilik itu besar dan kosong.
Apa yang kita lihat di TV hanya Obama yang berjalan
di koridor merah yang panjang ke podium.
Dia cuma cakap kepada beberapa kamera.
Tiada penonton.
Kami hanya duduk di belakang bilik.
Selamat malam.
Malam ini, saya boleh laporkan kepada rakyat Amerika dan dunia
bahawa Amerika Syarikat telah menjalankan operasi
yang membunuh Osama bin Laden, pemimpin al-Qaida.
Saya dengar Presiden Obama kata "Osama bin Laden".
Saya pandang Osama bin Laden dan saya fikir,
"Bagaimana aku boleh sampai sini dari Butte, Montana?"
Kemudian, kami berbual di belakang
dan orang di sekeliling saya kata, "Cakaplah. Cakap tiada siapa tercedera."
Sekumpulan kecil rakyat Amerika menjalankan operasi itu
dengan keberanian dan kebolehan luar biasa.
Tiada rakyat Amerika yang cedera.
Saya pandang Brennan ketika Obama bercakap dan kata,
"Sudah berapa lama awak cuba tangkap bin Laden?"
Tanpa teragak-agak, dia jawab, "15 tahun."
Dia tahu dalam kepala dia.
Dari Sudan ke Afghanistan.
Saya mula sedar
bahawa begitu ramai orang yang cuba tangkap lelaki ini.
Hampir sepuluh tahun lalu
satu hari September yang cerah digelapkan
oleh serangan paling teruk ke atas rakyat Amerika dalam sejarah kita.
Pada malam ini,
kami boleh beritahu keluarga yang kehilangan orang tersayang
dalam keganasan al-Qaida,
keadilan telah ditegakkan.
Kami berterima kasih kepada begitu ramai pakar risikan
dan anti keganasan yang bekerja keras untuk mencapai hasil ini.
Rakyat Amerika tak nampak kerja mereka atau tahu nama mereka,
tapi malam ini, mereka merasai kepuasan kerja mereka…
dan hasilnya dalam menegakkan keadilan.
Terima kasih.
Semoga Tuhan merahmati Amerika Syarikat.
Selepas dia berucap,
saya kembali ke pejabat saya.
Semasa saya mula berjalan dari Sayap Barat,
saya nampak suasana di luar lebih terang daripada biasa
malam itu.
Saya nampak ramai orang berkumpul di Taman Lafayette
dan mereka melaungkan, "USA, USA."
Orang ramai berkongsi kegembiraan tentang apa yang berlaku.
Saya sedar ketika itu,
kami bukan saja membawa bin Laden ke muka pengadilan,
tapi dalam banyak cara, kami menegakkan keadilan
bagi semua mangsa yang keluarganya terkorban
di Menara Dagangan dan tempat lain.
Saya turun ke bawah dan ambil bir daripada peti sejuk,
kemudian fikir, "Mungkin bir tak cukup untuk ini."
Saya ambil sebotol wiski daripada kabinet
dan mula menuju ke anjung. Saya berhenti dan ambil cerut
daripada kotak di bilik sebab saya gembira malam itu.
Terima kasih, Amerika!
Saya dah bersedia dan saya fikir,
"Kau akan meraikan kematian orang lain
dengan cara yang ganas. Bukankah kita lebih bertamadun daripada itu?"
Saya fikir sejenak lagi dan kata, "Beginilah. Persetankan dia."
"Dia mati dengan cara yang sepatutnya."
Presiden risau tentang apa kami akan buat dengan mayat bin Laden.
Keputusannya ialah kami akan pindahkan mayat itu ke kapal induk pesawat udara
di Lautan Hindi
dan dia akan terima upacara terakhir orang Islam,
tapi dia akan dikebumikan di laut
supaya ia tak terletak di suatu tempat yang boleh menjadi tempat suci.
Perkara yang saya takkan lupa
ialah tentera menghimpunkan album gambar perjalanan mayat bin Laden.
Ia bermula dengan dia baru ditembak,
kemudian kembali ke Jalalabad,
kemudian wajahnya dibersihkan.
Apa yang saya sangat ingat tentangnya bukan gambar wajah bin Laden ditembak,
tapi gambar kapal tentera laut itu.
Mayatnya dibalut dengan kain kafan
diturunkan ke dalam air,
masuk ke dalam air.
Saya sangat terkesan dengannya.
Selepas semua kejadian dunia ini,
manusia ini
cuma berada di Lautan Hindi
dibalut dengan kain kafan putih.
Amerika Syarikat memenangi pertempuran selepas 9-11.
Tiada lagi serangan besar-besaran ke atas tanah air.
Penangkapan dan pembunuhan
seluruh kepimpinan kanan al-Qaida yang bertanggungjawab atas 9-11.
Namun, bin Laden mungkin memenangi perangnya.
Saya rasa bin Laden melemahkan Amerika.
Trilion dolar yang kami belanjakan menentang keganasan,
perang yang panjang di Afghanistan,
perang di Iraq memecah-belahkan rakyat Amerika.
Ia masih berlaku hari ini.
AS BUNUH BIN LADEN
SUDAH DAPAT DIA!
DALANG 9-11 DIBUNUH
Saya sangat kagum dengan semua orang
yang terlibat dalam membawa kami ke tahap itu.
Tapi…
Entahlah.
Saya mahu seseorang yang patut menderita itu
menderita dengan cara yang mereka paling takuti.
Saya mahu dia mati sebagai orang tua,
dilupakan sepenuhnya,
tahu yang tiada siapa peduli akan dia
atau fikir tentang dia atau kenal siapa dia.
Itu perkara paling teruk kita boleh buat kepada dia, kepada mana-mana pengganas.
Saya cuma rasa orang tak faham
kuasa yang kita ada untuk musnahkan keganasan
dengan tidak terpengaruh dengannya,
dengan tidak takut akannya,
dengan tidak membuat keputusan disebabkannya.
Itu cara terbaik untuk meneutralkannya dan memusnahkannya.
Hanya untuk menyatakan bantahan.
"Kau takkan ubah diri kami atau apa yang kami buat."
Kita nampak pergolakan dunia menimbulkan masalah itu lagi,
yang akan menyebabkan tragedi,
kemarahan, membangkitkan emosi
dan orang lain akan datang
dan mempergunakannya.
Ia bukan pengakhiran cerita,
tapi ia pengakhiran bab ini,
bab bin Laden.
Terjemahan sari kata oleh Siti Salmi